ŽEMĖ MANO

Jauną naivią – pažadėjo
Nešė vėjams – patikėjo
Aukštu kalnu užtekėjo
Saulės blyksniais nubyrėjo
Aukštam kalne, žalia giria
Žalioj girioj – tėvonija
Vėjams ūžiant iš amžinybės
Neškit jauną begalybėn

O norėtum? O galėtum
Sparną tiestum, žemę liestum

*Supkit meskit mane jauną
Kad išvysčiau aukštą kalną
Ant to kalno Brolis, Sesė
Kraujas, Šauksmas – Žemė mano*

Lauko durys ir seklyčia
Beržo šakos, gelsvos smiltys
Šilo uoga šalia rūtos
Rausvo vario žiedas supas
Aukštam kalne, žalia giria
Žalioj girioj – tėvonija
Vėjams ūžiant iš amžinybės
Neškit jauną aukštan kalnan

*Supkit meskit mane jauną
Kad išvysčiau aukštą kalną
Ant to kalno Brolis, Sesė
Kraujas, Šauksmas – Žemė mano*

LIETUVA

Kokia nuostabi, Lietuva, esi
Kaipgi nemylėt mums tavęs?
Mūsų džiaugsmas Tu, mūsų skausmas Tu
Savo širdyse saugome tave

Mes didžiuojamės gimę Lietuvoj,
Bet vien to mažai – kad išsaugot ją,
Mūsų džiaugsmas ji, mūsų skausmas ji
Savo širdyse saugome ją.

Už rankų susiėmę apjuoskim Lietuvėlę
Žemelę šventą bočių išsaugotą mums,
Tiktai tauta išėję, vienybėje sustoję
Galėsim daug nuveikti vardan Lietuvos.

*Lietuva, Lietuva – Tu mums šventa
Lietuva, Lietuva – mūs Motina
Lietuva, Lietuva – kol rankoj ranka
Lietuva, Lietuva – gyvuos Lietuva*

Kokia nuostabi, Lietuva, esi
Tu tokia trapi, Bet dvasia didi.
Tad išsaugokim ateities kartoms
Ką mylėjo taip mūsų protėviai.

Už rankų susiėmę apjuoskim Lietuvėlę
Žemelę šventą bočių išsaugotą mums,
Tiktai tauta išėję, vienybėje sustoję
Galėsim daug nuveikti vardan Lietuvos.

*Lietuva, Lietuva – Tu mums šventa
Lietuva, Lietuva – mūs Motina
Lietuva, Lietuva – kol rankoj ranka
Lietuva, Lietuva – gyvuos Lietuva*